Lahat ng ulong iyon na bantog sa karunungan sa Maynila na nangakalubog halos sa kanilang mga muceta na ibat ibang kulay, ang lahat ng babaing dumalo dahil sa hangad na makapanood lamang, na noong mga taong nakaraan ay hindi man siya napuna, kundi man natingnan siya na may pagwawalang bahala, ang lahat ng kaginoohang iyon na noong siyay bata ay kaunti ng pagulungan siya sa karuaheng sinasakyan sa gitna ng lusakan na wari aso lamang, sa mga sandaling iyon ay siya ang pakikinggan, at ang mga tuturan naman niya ay mga maiinam na bagay, yaong hindi pa nadidingig sa pook na iyon; lilimutin ang sarili upang alalahanin ang mga kaawaawang mag aaral sa haharapin, at siyay papasok sa sosyedad sa pamagitan ng talumpating yaon.